CELEX: 32020D0791
Language: hu
Date: 2020-06-10 00:00:00
Title: A Tanács (EU) 2020/791 határozata (2020. június 10.) a Nemzetközi Vasúti Fuvarozásügyi Államközi Szervezet Műszaki Szakértői Bizottságának 13. Ülésén a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírások módosításainak elfogadása, továbbá a karbantartásért felelős szervezetek tanúsítására és ellenőrzésére vonatkozó szabályok, valamint a nemzeti járműnyilvántartásokra vonatkozó előírások teljeskörű felülvizsgálatának elfogadása tekintetében az Európai Unió által képviselendő álláspontról

17.6.2020   
               
               
                  HU
               
               
                  Az Európai Unió Hivatalos Lapja
               
               
                  L 193/7
               
            
         A TANÁCS (EU) 2020/791 HATÁROZATA
         (2020. június 10.)
         a Nemzetközi Vasúti Fuvarozásügyi Államközi Szervezet Műszaki Szakértői Bizottságának 13. Ülésén a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírások módosításainak elfogadása, továbbá a karbantartásért felelős szervezetek tanúsítására és ellenőrzésére vonatkozó szabályok, valamint a nemzeti járműnyilvántartásokra vonatkozó előírások teljeskörű felülvizsgálatának elfogadása tekintetében az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben a 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió a 2013/103/EU tanácsi határozattal (1) összhangban csatlakozott az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (a továbbiakban: a COTIF).
                  
               
                     (2)
                  
                  
                     Ciprus és Málta kivételével valamennyi tagállam a COTIF részese.
                  
               
                     (3)
                  
                  
                     A COTIF 13. cikke 1. §-ának f) pontja értelmében létrehozták a Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottságát (CTE).
                  
               
                     (4)
                  
                  
                     A COTIF 20. cikke 1. §-ának b) pontja értelmében és az F. függelék (APTU) 6. cikkével összhangban a Műszaki Szakértői Bizottság hatáskörébe tartozik többek között a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírások elfogadása és módosítása. A G. függelék (ATMF) 13. cikke 1., 4. és 5. §-ával összhangban a Műszaki Szakértői Bizottság hatáskörébe tartozik a nemzeti járműnyilvántartások létrehozására vagy módosítására, összeolvasztására vagy visszavonására vonatkozó határozatok meghozatala is. Végül, a G. függelék (ATMF) 15. cikke 2. §-ával összhangban a Műszaki Szakértői Bizottság hatáskörébe tartozik a karbantartásért felelős szervezetek tanúsítására és ellenőrzésére vonatkozó szabályok elfogadása és módosítása.
                  
               
                     (5)
                  
                  
                     A Műszaki Szakértői Bizottság felvette a 2020. június 16-án és 17-én sorra kerülő 13. ülésének napirendjére a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírások módosítására, a karbantartásért felelős szervezetek tanúsítására és ellenőrzésére vonatkozó szabályok teljeskörű felülvizsgálatára és a nemzeti járműnyilvántartásokra vonatkozó előírások teljeskörű felülvizsgálatára irányuló határozati javaslatokat.
                  
               
                     (6)
                  
                  
                     Helyénvaló meghatározni az Unió által a Műszaki Szakértői Bizottságban képviselendő álláspontot, mivel a javasolt módosítások kötelező érvényűek lesznek az Unióra nézve.
                  
               
                     (7)
                  
                  
                     A javasolt módosítások célja összehangolni a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírásokat, valamint a karbantartásért felelős szervezetek tanúsítására és ellenőrzésére vonatkozó szabályokat a vonatkozó (EU) 2019/774 (2), (EU) 2019/776 (3), (EU) 2019/773 (4) és (EU) 2019/779 (5) bizottsági végrehajtási rendelettel. Az (EU) 2018/1614 bizottsági végrehajtási határozat (6) alapján sor került a nemzeti járműnyilvántartásokra vonatkozó előírások aktualizálására.
                  
               
                     (8)
                  
                  
                     A javasolt módosítások összhangban állnak az Unió jogrendjével és stratégiai célkitűzéseivel, mivel hozzájárulnak az OTIF jogszabályainak az uniós jog megfelelő rendelkezéseivel történő összehangolásához, és e javasolt módosításokat ezért az Uniónak támogatnia kell,
                  
               ELFOGADTA EZT A HATÁROZATOT:
         
            1. cikk
            A Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottságának 13. ülésén a teherkocsikra, a járművek jelölésére és a vasúti járművek zajkibocsátására vonatkozó egységes műszaki előírások módosításai, a karbantartásért felelős szervezetek tanúsítására és ellenőrzésére vonatkozó szabályok teljeskörű felülvizsgálata és a nemzeti járműnyilvántartásokra vonatkozó előírások teljeskörű felülvizsgálata tekintetében az Unió által képviselendő álláspontot az ST 7725/20 dokumentum (7) határozza meg.
         
         
            2. cikk
            A Műszaki Szakértői Bizottság határozatait az elfogadásukat követően – a hatálybalépésük napját megjelölve – ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 10-én.
            
               
                  a Tanács részéről
               
               
                  az elnök
               
               A.METELKO-ZGOMBIĆ
            
         
         
            (1)  A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
         
            (2)  A Bizottság (EU) 2019/774 végrehajtási rendelete (2019. május 16.) az 1304/2014/EU rendeletnek a „járművek – zaj” alrendszerre vonatkozó átjárhatósági műszaki előírás meglévő teherkocsikra való alkalmazása tekintetében történő módosításáról (HL L 139. I, 2019.5.27., 89. o.).
         
            (3)  A Bizottság (EU) 2019/776 végrehajtási rendelete (2019. május 16.) a 321/2013/EU, az 1299/2014/EU, az 1301/2014/EU, az 1302/2014/EU, az 1303/2014/EU és az (EU) 2016/919 bizottsági rendeletnek, valamint a 2011/665/EU bizottsági végrehajtási határozatnak az (EU) 2016/797 európai parlamenti és tanácsi irányelvvel való összehangolása tekintetében történő módosításáról, valamint az (EU) 2017/1474 felhatalmazáson alapuló bizottsági határozat konkrét célkitűzéseinek végrehajtásáról (HL L 139. I, 2019.5.27., 108. o.).
         
            (4)  A Bizottság (EU) 2019/773 végrehajtási rendelete (2019. május 16.) az Európai Unió vasúti rendszerének forgalmi szolgálat és forgalomirányítás alrendszerére vonatkozó átjárhatósági műszaki előírásokról és a 2012/757/EU határozat hatályon kívül helyezéséről (HL L 139. I, 2019.5.27., 5. o.).
         
            (5)  A Bizottság (EU) 2019/779 végrehajtási rendelete (2019. május 16.) az (EU) 2016/798 európai parlamenti és tanácsi irányelv alapján a járművek karbantartásáért felelős szervezetek tanúsítási rendszerére vonatkozó részletes rendelkezések megállapításáról, valamint a 445/2011/EU bizottsági rendelet hatályon kívül helyezéséről (HL L 139. I, 2019.5.27., 360. o.).
         
            (6)  A Bizottság (EU) 2018/1614 végrehajtási határozata (2018. október 25.) az (EU) 2016/797 európai parlamenti és tanácsi irányelv 47. cikkében említett járműnyilvántartásokra vonatkozó előírások megállapításáról, valamint a 2007/756/EK bizottsági határozat módosításáról és hatályon kívül helyezéséről (HL L 268., 2018.10.26., 53. o.).
         
            (7)  Az ST 7725/20 dokumentum a http://register.consilium.europa.eu oldalon található.